Publication: Magyar Közlöny
Issue: MK-2003-110 (Year: 2003, Number: 110)
Era: 1990-2004
Section: módosításáról szóló 1996. évi XXII. törvény 36. §-ának
Paragraph Index: 546

(5) Amennyiben a hajó bizonyítványának lejáratakor nem tartózkodik olyan kikötõben, ahol szemlére kiállítható, az Igazgatás meghosszabbíthatja a bizonyítvány érvényességének idõtartamát, azonban ez a hosszabbítás csak arra a célra adható, hogy lehetõvé tegye a hajó eljutását a szemle végrehajtására alkalmas kikötõig, amennyiben ez célravezetõnek és ésszerûnek mutatkozik. Bizonyítványt nem lehet 3 hónapnál hosszabb idõre meghosszabbítani és az így meghosszabbított érvényességi határidejû bizonyítvánnyal rendelkezõ hajó a szemle végrehajtására kijelölt kikötõbe érkezvén, új bizonyítvány nélkül a hosszabbítás alapján nem jogosult elhagyni a kikötõt. Az idõszakos megújító szemle befejeztével az új bizonyítvány a megújító szemle keretében lecserélésre kerülõ meglévõ bizonyítványnak a hosszabbítás nélküli lejárati dátumától számított 5 évet meg nem haladó ideig lesz érvényes.

Source: https://magyarkozlony.hu/hivatalos-lapok/45e9ef8a57d7041f3bfcebb9bc2f50b709346624/dokumentumok/9a3c4dec9a281e90bb9072a46b356eeed337be59/letoltes